open-index/open-wikipedia-markdown huggingface dataset:
Ballade pour Adeline

**Ballade pour Adeline** je  skladba z roku 1976, skomponoval ju Paul de Senneville a úspešne ju nahral Richard Clayderman. Paul de Senneville skomponoval túto skladbu  na oslavu narodenia svojej dcéry *Adeline*.

## Externé odkazy
* http://www.clayderman.co.uk/paul_de_senneville.htm    oficiálne stránky Richarda Claydermana
* http://www.clayderman.co.uk/the_delphine_team.htm     Biografia Paula De Sennevilla
* Video - Richard Clayderman - Ballade pour Adeline

## Referencue

Kategória:Klavírne skladby
Kategória:Piesne z 1976
Quintus Fabius Pictor

**Quintus Fabius Pictor** (*254 pred Kr. – ?) bol jedným z prvých rímskych historikov.

Je považovaný za prvého predstaviteľa analistickej historiografickej školy. Cognomen Pictor dostal po svojom dedovi Gaiovi Fabiovi Pictorovi, ktorý bol maliar (po latinsky *pictor*). Bol senátorom, zastával rôzne úrady, v rokoch 225 a 222 pred Kr. bojoval proti keltským Insubrom a neskôr v Púnskych vojnách. Počas Druhej púnskej vojny, po porážke pri Kannách (216 pred Kr.), bol vyslaný senátom do Délf žiadať veštiareň o radu.

Quintus Fabius Pictor podľa všetkého zaviedlo v Ríme zvyk písať tradičné záznamy o štátnych udalostiach (*Annales*) grécky. Dôvodom mohla byť snaha osloviť aj iné ako latinské obecenstvo a ponúknuť mu rímske dejiny, predovšetkým rímsky pohľad na vojnu s Kartágom. Zo záznamov vlastnej rodiny a iných popredných rodov Ríma zostavil najstaršie rímske historiografické dielo, v ktorom sa zaoberá dejinami Ríma od jeho založenia po Druhú púnsku vojnu. Jeho pohľad na udalosti nie je vyvážený. Z rozpútania vojny obviňuje Kartágincov, čo mu vytýkajú už antickí kritici. Naopak, preceňuje význam rímskej aristokracie v dejinách, obzvlášť vlastného rodu (gens) Fabiovcov. Fabius Pictor datuje podľa Dionysia z Halikarnasu založenie Ríma do roku 747 pred Kr.

Fabia Pictora použili ako zdroj Polybius, Livius a Dionysios z Halikarnasu. Jeho dielo bolo preložené aj do latinčiny už v klasickej dobe.

## Literatúra
* 
* 

Kategória:Historici starovekého Ríma
Lucius Cincius Alimentus

**Lucius Cincius Alimentus** bol rímsky senátor a historik. Patril k tzv. analistickej historiografickej škole.

Pochádzal z plebejského rodu a v roku 210 pred Kr. zastával úrad prétora. V Druhej púnskej vojnevelil dvom légiam na Sicílii a údajne padol do zajatia, v ktorom sa osobne stretol s Hannibalom. Podobne ako jeho predchodca Quintus Fabius Pictor, spísal aj Cincius Alimentus grécky analistickú dielo, v ktorom sa zaoberá dejinami Ríma od jeho založenia po Druhú púnsku vojnu. Polybios aj Dionysios z Halikarnasu ho hodnotia ako nestranného historika. Až na niekoľko fragmentov sa Alimentova história nezachovala a vieme o nej len od Dionysia z Halikarnasu, ktorý z nej čerpal.

Podľa Dionysia z Halikarnasu Cincius Alimentus kladie založenie Ríma do roku 729 pred Kr.

## Literatúra
* 
* 

Kategória:Historici starovekého Ríma
Dolphin

**Dolphin** môže byť:
* Správca súborov pre KDE, pozri Dolphin (softvér)
* Trieda nekonvenčných (SSK) ponoriek Izraelského námorníctva, pozri Dolphin (trieda ponoriek)
* Alternatívne označenie pre ruskú SSBN triedu ponoriek Delta-IV, pozri Delta (trieda ponoriek)
Paul de Senneville

**Paul de Senneville**, celým menom **Paul Marie André de Senneville** (* 30. júl 1933, Paríž, Francúzsko† 23. jún 2023) bol francúzsky novinár, hudobný skladateľ, producent a podnikateľ.

Kariéru začal ako novinár vo francúzskych denníkoch *France Soir* a *Paris-Presse*. Neskôr sa stal televíznym producentom. V roku 1976 založil s Olivierom Toussaintom nahrávaciu spoločnosť *[[Delphine Records|Delphine Productions]]* nazvanú po jeho prvej dcére *Delphine*.

Spolupracoval s najlepšími francúzskymi umelcami, ako sú Mireille Mathieu, Michel Polnareff, Dalida, Claude François

Okrem skladania a komponovania hudobných diel skladá aj hudbu k filmom. Najznámejšia skladba, ktorú zložil sa volá Ballade pour Adeline. Zložil ju v roku 1976 pri príležitosti narodenia jeho dcéry *Adeline*. Túto skladbu veľmi úspešne interpretuje klavirista Richard Clayderman. V jeho interpretácii tejto skladby sa predalo niekoľko miliónov albumov po celom svete.

## Referencie


## Iné projekty

## Externé odkazy
* Hudba z filmov - imdb.com
* Biografia Paula de Sennevilla - clayderman.co.uk
* Diskografia - discogs.com

 

Kategória:Francúzski skladatelia filmovej hudby
Kategória:Francúzski hudobní skladatelia
Kategória:Francúzski novinári
Kategória:Francúzski podnikatelia
Kategória:Osobnosti z Paríža
Vario LF2

náhľad|vpravo|Električka Vario LF2 v Ostrave

**Vario LF2** je typ českej, čiastočne nízkopodlažnej, dvojčlánkovej električky. Vyvinutá bola firmami *Pragoimex, a. s.*, *Krnovské opravny a strojírny, a. s.* (KOS) a *VKV Praha, s. r. o.*, ktoré vozidlá tohoto typu vyrábajú v spolupráci s Dopravným podnikom Ostrava.

## Konštrukcia

Konstrukčne vychádza LF2 z predchádzajúcich modelov LF a LF3. Ide o jednosmernú šesťnápravovú električku, ktorá kapacitne konkuruje vozňom Škoda 03T a nahradzuje tak zastarané električky typu Tatra K2. Vario LF2 sa skladá z dvoch častí, ktoré sú navzájom spojené kĺbom, ktorý je krytý prechodovým mechom. Na pravej bočnici sa nachádza štvorica dvojkrídlových výsuvných dverí pre cestujúcich. Krajné dvere vedú do vysokopodlažnej časti vozidla. Nízkopodlažná časť o výške  nad temenom koľaje, sa nachádza v priestore za oboma strednými dverami a tvorí tak 43% celkovej plochy električky. V kĺbe (nad stredným podvozkom) je podlaha vo výške  nad koľajou, teda rovnako vysoko, ako v krajných častiach vozňa.

Vario LF2 je vybavené asynchronnou elektrickou výzbrojou TV Europulse (je umiestnená na streche) od firmy *Cegelec*, odpruženými otočnými podvozkami Komfort a polpantografom. Design vozňa vytvoril Ing. arch. František Pelikán.

## Technické údaje

* Dĺžka (bez spriahadiel): 
* Šírka: 
* Výška: ? m
* Hmotnosť prázdneho vozňa: 31,5 t
* Miest celkom: 140
** na sedenie: 46
** na státie: 94
* Výkon motorov: 6 x 90 kW
* Max. rýchlosť: /h

## Prevádzka

## Referencie


## Externé odkazy
* VarioLF2 na stránke výrobcu

## Iné projekty

Kategória:Električky Pragoimex & KOS
Kategória:Dráhové vozidlá vyrábané od roku 2006
Kategória:Kĺbové električky
Westerheim

**Westerheim** môžu byť miesta v Nemecku:

*obec v krajinskom okrese Alb-Donau v Bádensku-Württembersku, pozri Westerheim (Bádensko-Württembersko)
*obec v krajinskom okrese Unterallgäu v Bavorsku, pozri Westerheim (Bavorsko)
Westerheim (Bádensko-Württembersko)

**Westerheim** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 2 882 obyvateľov a rozlohu . 

## Geografia a poloha
Obec Westerheim leží v pohorí Švábska Jura asi 30 kilometrov severozápadne od mesta Ulm.
 
Obec susedí na severe s mestom Wiesensteig a na východe s obcou Hohenstadt, obidva sú v okrese Göppingen, na juhu s mestom Laichingen ako aj na západe s obcou Römerstein v okrese Reutlingen.

## Stavby
V obci Westerheim sa nachádza ako evanjelický tak aj rímskokatolícky kostol.
 
## Iné projekty

## Externé odkazy
* Oficiálna stránka

Kategória:Obce v Bádensku-Württembersku
Subwoofer

right|thumb|Subwoofer
**Subwoofer** je doplnkový reproduktor reproduktorovej sústavy, určený na vysielanie zvuku "basovej frekvencie" - obvykle 20 Hz - 250 Hz. Subwoofer sa používa ako samostatný, jediný reproduktor slúžiaci zároveň pre viacero audio kanálov.

Pri zvukových signáloch pod 100 Hz nie je ľudský sluch schopný rozpoznať smer odkiaľ sa zvuk šíri. Preto v reproduktorovej sústave nie je potrebných viacero basových reproduktorov, nakoľko ich počet už výraznejšie nemení kvalitu audioreťazca. Viacero basových reproduktorov je potom kvôli úspore miesta a ceny jedného reproduktoru nahradených jediným - subwooferom. Pre stereofónny posluch sa používajú relatívne malé reproduktory zámerne vyrobené tak, aby vysielali signál s frekvenciou nad 100Hz. Signály nižších frekvencií sa z oboch kanálov zlúčia a privedú do subwooferu. Subwoofer má spravidla veľký objem, rádovo až desiatky litrov a je osadený jedným, alebo viacerými reproduktormi.

## Iné projekty

Kategória:Reproduktory
Prieliv svätého Juraja

thumb|right|Reliéfna mapa Írskeho mora s prielivom sv. Juraja

**Prieliv svätého Juraja** (slovenský normovaný názov; angl. *St George's Channel*, waleš. *Sianel San Siôr*, ír. *Muir Bhreatan*) je prieliv v Atlantickom oceáne. Spája Keltské more s Írskym morom. Oddeľuje Írsko na západe a Wales na východe. Najužší je na spojnici mysov St. David's Head vo Walese a Carnsore Point v Írsku.

Na pobreží prielivu leží niekoľko významných prístavov; na írskej strane Rosslare Harbour, Wexford, na waleskej strane Milford Haven, Pembroke a Fishguard.

## Referencie

## Iné projekty

Kategória:Prielivy v Írsku
Kategória:Prielivy vo Walese
Kategória:Prielivy v Atlantickom oceáne
Kategória:Keltské more
Kategória:Írske more
Kategória:Eponymické termíny v geografii
Richard Clayderman

**Richard Clayderman**, vlastným menom **Philippe Robert Louis Pagès**  (* 28. december 1953, Paríž, Francúzsko) je francúzsky klavírista.

Preslávil sa po celom svete hlavne skladbou Ballade pour Adeline ktorú v roku 1976 pre svoju novorodenú dcéru Adeline zložil hudobný skladateľ Paul de Senneville. V interpretácii skladby v podaní Richarda Claydermana sa predalo niekoľko miliónov albumov po celom svete.

## Diskografia

## Referencie


## Iné projekty

## Externé odkazy
* 
* Oficiálna stránka
* Delphine website featuring Richard Clayderman 
* Nemecké stránky Richarda Claydermana  
* Video - Fur elise - Para elisa - Pour Elise - Richard Clayderman

## Zdroj

Kategória:Francúzski klaviristi
Casina (dráma)

**Casina** je jedna z hier latinského dramatika Tita Maccia Plauta. Zápletkou hry je konflikt otca a syna o tú istú ženu a vtipné odhalenie pokusu o neveru manželkou.

## Dej
Dej komédie sa odohráva v Aténach. Casina je krásne dievča, ktoré našli ako malé bábätko pred svojimi dverami Lysidamus a jeho žena Cleostrata a vychovali ako slúžku. Lysidamov syn Euthynicus sa do Casiny zamiluje a chce si ju vziať za ženu, ale Lysidamus chce získať krásku pre seba. Vymyslí si lož, ktorou chce dostať Euthynica z domu a vydať Casinu za svojho sluhu Olympia. Verí, že takto oklame aj svoju ženu aj svojho syna a bude si môcť z Casiny urobiť svoju milenku. Cleostrata sa návrhu na sobáš postaví a praje si, aby sa Casina vydala za jej sluhu Chalina.

Lysidamus a Cleostrata sa rozhodnú žrebovať o to, koho si Casina vezme a Lysidamus vyhrá. Cleostrata a jej sluhovia vymýšľajú jeden plán za druhým, aby oddialili sobáš. Nakoniec sa Cleostrata dozvie o manželovom zámere vyspať sa s Casinou. Prestrojí Chalina za Casinu a keď sa s ním Lysidamus stretne v tme spálne susedného domu, kde má k afére dôjsť, je odhalený a ponížený. Cleostrata ho milostivo príjme nazad k sebe. V epilógu sa publikum dozvie, že po návrate domov sa Euthynicus s Casinou skutočne ožení a že Casina bola slobodné aténske dievča, nie otrokyňa, takže v jej zväzku jej nič nebráni.

Kategória:Divadelné hry
Kategória:Divadelné komédie
Nils Ericson

**Nils Ericson** (skôr *Ericsson*; 31. január 1802 Långbanhyttan, Švédsko – 8. september 1870 Štokholm) bol švédsky inžinier, staviteľ a vojak. Bol starším bratom vynálezcu Johna Ericssona.

## Životopis
[náhľad|left|200px|Socha Nilsa Ericsona pred Centrálnou stanicou v [Štokholme]]
Nils bol rovnako ako jeho brat vo švédskej armáde. V roku 1823 bol podporučíkom v inžinierskom zbore, v roku 1828 bol povýšený do hodnosti poručíka. V roku 1830 sa stal kapitánom, 1832 majorom a v roku 1850 plukovníkom mechanizovaného práporu švédskeho námorníctva.

Od roku 1855 pôsobil Nils ako vedúci štátnych železničných stavieb. Jeho inžinierske diela sú známe hlavne stavbou *Trollhättenského kanálu* v rokoch 1837 – 1844, veľkého kanálu medzi riekou Saimen vo Fínsku a Fínskym zálivom (1849 – 1856) a v poslednej rade vďaka zbudovaniu švédskych železníc, ktoré sú jeho najznámejším dielom. Potom, čo v roku 1862 odstúpil z vedenia švédskych železníc, mu bola poslancami schválená doživotná renta vo výške 15 000 riksdolarov ročne. V roku 1854 bol povýšený do šľachtického stavu a v roku 1860 dostal titul *Slobodný pán*.

## Iné projekty

Kategória:Narodenia v 1802
Kategória:Úmrtia v 1870
Kategória:Priekopníci železnice
Kategória:Držitelia Radu svätej Anny
Menaechmi

**Menaechmi** je jedna z hier latinského dramatika Tita Maccia Plauta. Jej zápletka sa zakladá na zámene dvojčiat s rovnakým menom. Vystupuje v nej tiež rada plautovských postáv: príživník, kurtizána, chytrý otrok a žena rozkazujúca manželovi.

## Dej
Moschus mal dvoch synov, Menaechma a Sosicla. Jedného dňa vezme malého Menaechma so sebou na obchodnú cestu, od syna sa odlúči a toho adoptuje obchodník žijúci v Epidamne. Jeho pravý otec umrie od žiaľu a jeho brat-dvojča dostane na pamiatku meno Menaechmus podľa strateného súrodenca.

Menaechmus-Sosicles náhodou pri hľadaní brata príde do Epidamna, kde dôjde vďaka zámene dvoch súrodencov k rade vtipných omylov.

## Ohlas
Plautova komédia sa stala podkladom pre *[[Komédia omylov|Komédiu omylov]]* (The Comedy of Errors) Williama Shakespeara a pre muzikál *The Boys of Syracuse* dvojice Rodgers a Hart. Podobne Plautus ovplyvnil talianskeho dramatika Carla Goldoniho a jeho hru *I due gemelli veneziani* (Benátske dvojčatá).

Kategória:Divadelné hry
Kategória:Divadelné komédie
Paradoxný spánok

**Paradoxný spánok** (iné názvy: **REM, spánok REM, REM-spánok, rýchle očné pohyby, aktívny spánok, desynchronizovaný spánok, rombencefalický spánok**, REM je angl. skratka spojenia *rapid eye movement*) označuje fázu najhlbšieho spánku, pri ktorom dochádza k sneniu. K sneniu avšak môže dochádzať aj v NREM fázach spánku, avšak sny sú opisované ako fádne a nejasné. Sny konajúce sa v REM fáze spánku sú živé a bizarné.

Ak sa dívame na časový profil prirodzeného spánku z hľadiska trvania a striedania fázy NREM-spánku a REM spánku, na zvislej osi je mozgová aktivita v Hz, na horizontálnej osi vyobrazený čas trvania spánku. Jeden cyklus REM a NREM spánku trvá 90 minút, avšak aktivita REM spánku je tesne pod úrovňou bdenia, čím sa môžeme domnievať, že REM spánok je spánok plytký. Nie je to tak. Je to ten najhlbší spánok, avšak aktivita mozgu práve v tejto fáze stúpa na hodnoty pripomínajúce bdenie, zobrazujú sa naň vlny podobné beta-vlnám, ktoré sú charakteristické pre zobudeného človeka.  

REM spánok tvorí 15-20% z celkového trvania spánku, aktivita mozgu je v ňom o 30-40% vyššia ako vo fáze bdenia. Sú preň charakteristické alfa, theta a pílovité vlny s vysokými frekvenciami pripomínajúcimi bdelú aktivitu mozgu. Avšak mozog je v tejto fáze "odpojený" od tela ako ochranný mechanizmus pred realizáciou snových pohybov. Dochádza teda k úplnému vymiznutiu svalového tonusu okrem okohybných a autonómnych (aj dýchacích) svalov.
Srdcová aktivita a frekvencia dýchania sú zvýšené, dýchanie je rýchle a plytké. Dochádza k transformácii primárnej pamäti na pamäť sekundárnu - slabé spomienkové asociácie sa menia na silné spomienky. Dochádza tu k výraznej prestavbe a **regenerácii CNS**. 
  
Nástup paradoxného spánku riadi štruktúra locus caeruleus v dorzálnej časti hornej polovici mosta.
  
Paradoxný spánok sa vyskytuje len u stavovcov. Najvýraznejšie je zastúpený u cicavcov - viac u mäsožravcov než u bylinožravcov. Z hľadiska ontogenézy sa pozoruje opačná súvislosť - paradoxný spánok trvá 2-krát dlhšie u novorodencov a mláďat než u dospelých jedincov.
  
Následky deprivácie REM spánku sú úzkosť, neistota a agresivita. Alkohol ako sedatívum vyvoláva nedosiahnutie REM fázy spánku, z dlhodobého hľadiska sa vytráca aj hlboká fáza NREM spánku (fáza III a IV).

## Pozri aj
*ortodoxný spánok

## Zdroje
JAVORKA, Kamil. *Lekárska fyziológia. Učebnica pre lekárske fakulty*. Martin: Osveta, 2014. ISBN 978-80-8063-407-0.

Kategória:Medicína
Individualizmus

**Individualizmus** môže byť:
*všeobecne: 
**zdôrazňovanie práv jednotlivca, individuality či osobnosti na úkor práv celku, kolektívu, neindividuality
**nezávislosť jedinca od skupinových a spoločenských noriem či štandardov
*v etike a sociálnom živote: uplatnenie vlastnej osobnosti bez ohľadu na spoločenské normy a štandardy a často aj na záujmy iných, pozri individualizmus (etika)
*vo filozofii a histórii: zdôrazňovanie významu jednotlivca (a nie spoločnosti), najmä vysvetľovanie dejinných javov ako výsledku činnosti jednotlivcov, pozri individualizmus (filozofia)
*v politológii: opak kolektivizmu, pozri individualizmus (politika)
*v ekonómii: pozri individualizmus (ekonómia)
*v umení: pozri individualizmus (umenie)
*v psychológii: osobnostný postoj manifestujúci nezávislosť indivídua od ostatných, rys správania vyvierajúci z individuality, pozri individualizmus (psychológia)
*v jazykovede: slovo charakteristické pre určitého hovoriaceho, najmä tvorivého autora, pozri individualizmus (jazykoveda)
Individualizmus (umenie)

**Individualizmus** je individualita, resp. zdôrazňovanie individuality umelca pri tvorbe. Tvorí základné predpoklady tvorby a črtu umenia, ktorá sa prejavuje v úsilí tvorcu vytvoriť originálne umelecké dielo.
Kategória:Umenie
Individualizmus (politika)

**Individualizmus** je pojem viacerých politických doktrín s rôznym významom, ale vždy ide o opak kolektivizmu. 

Pôvodne, po Francúzskej revolúcii, to bolo synonymum pre anarchiu, neskôr sa chápal už len ako protipól socialistického kolektivizmu, teda synonymum osobnej slobody, ľudskej nezávislosti, štátneho nezasahovania, slobodného podnikania a podobne. 

Individualisti odporujú najviac vonkajším zásahom do individuálnej voľby buď spoločnosťou, štátom alebo hociktorou inou skupinou,  prípadne inštitúciou. Individualizmus je preto opačný nielen voči kolektivizmu, ale keby aj voči holizmu, fašizmu, komunalizmu, etatizmu, totalitarizmu a communitárstvu, ktoré prízvukujú, že komunitné, skupinové, spoločenské, rasové alebo národné ciele by mali byť nadradené nad individuálne ciele.

Kategória:Politika
Individualizmus (etika)

**Individualizmus** je postoj k svetu určovaný vyhranenými osobnými názormi, predstavami a
cieľmi. 

Výraz *individualizmus* má hanlivý význam potiaľ, pokiaľ vyrastá zo sebectva, bezohľadnosti a sebalásky. Individualizmus je pozitívnou životnou orientáciou, pokiaľ je sebaobrannou reakciou na zaslepenosť, predsudky a pokrytecké konvencie kolektívu alebo tlak spoločenských inštitúcií a politickej moci, deformujúcich rozvoj a prejavy ľudskej osobnosti.

## Externé odkazy
* 

Kategória:Etika
Výstup

**Výstup** môže byť:
*vystúpenie (chôdza nahor; opustenie dopravného prostriedku; vystupovanie pred verejnosťou) 
*časť divadelného dejstva, pozri výstup (divadlo)
*východ (miesto)
*hádka
*output
Kostol svätého Martina (Trstená)

**Kostol svätého Martina** je rímskokatolícky kostol v Trstenej.

Je postavený na gotických základoch pravdepodobne zo 14. a 15. storočia. Kostol bol niekoľkokrát prestavaný. Prvá prestavba bola uskutočnená v rokoch 1710 až 1747. V okolí kostola boli do hradieb vbudované kamenné spovednice na spôsob výklenkov a polygonálna kaplnka Svätého kríža. Prestavba bola ukončená vytvorením barokovej cibuľovitej veže. Počas druhej svetovej vojny bol kostol značne poškodený. Rekonštrukcia chrámu bola uskutočnená v rokoch 1946 až 1948.

V kostole sa nachádza niekoľko významných historických pamiatok. Medzi najvýznamnejšie patria: barokový parlamentár (polovica 18. storočia), patronátne lavice (polovica 18. storočia), voľné plastiky (18. storočie), polo rustikálna socha Panny Márie (polovica 18. storočia), ľudový betlehem s veľkými figúrkami (začiatok 19. storočia).

## Iné projekty

## Externé odkazy
* Článok na oficiálnom webe mesta Trstená
* Panoramio

Trstená
Trstená
Trstená
Kategória:Trstená
Gamepad

thumb|Gamepad pre konzolu SNES
[thumb|Gamepad pre konzolu [Xbox]]

**Gamepad** je vstupné zariadenie na ovládanie počítača alebo hernej konzoly, používané predovšetkým na hranie počítačových hier a videohier.

## Spôsoby pripojenia
Predtým sa používalo pripájanie týchto zariadení cez Gameport, IEEE 1284 alebo COM port. Pri konzolách potom hojne DB-9. Dnes sa pre pripojenie už používajú štandardné zbernice USB alebo bezdrôtové Bluetooth. Veľkú výnimku tvoria herné konzoly, kde každý výrobca používa vlastný typ koncovky.

## Joypad vs. Gamepad
Oba názvy sú hojne používané a spravidla pre rovnaké zariadenie. Konkrétny rozdiel je v ovládaní smerov.

Na gamepade sú tlačidlá, prípadne ďalšie ovládacie prvky. Na ovládanie smeru sa používa tzv. analógové tlačidlo, ktoré je možné stlačiť do štyroch, skôr ôsmich smerov. Na starších verziách bolo analógové tlačidlo nahradené štyrmi samostatnými tlačidlami.

Joypad je kombinácia joysticku a gamepadu. Od gamepadu zachováva ergonómiu a tvar, ale pre ovládanie smerov je vybavený malým joystickom. Spravidla býva aj väčšia, pretože páčka (Joystick) sa musí držať celou dlaňou alebo viacerými prstami, nie iba stláčať palcom. Táto kombinácia bola prevzatá z hracích automatov. Typický joypad sa už dnes nevyrába, ale myšlienku páčky pre ovládanie smerov dodnes zachováva napríklad Sony Playstation alebo Xbox.

## Iné projekty

Kategória:Herné konzoly
Kategória:Vstupné zariadenia
China Open

**China Open** môže byť:
*China Open (snooker)
*China Open (tenis)
*China Open (bedminton)

## Pozri aj
*Volvo China Open, golfový turnaj
Václav II. (české knieža)

**Václav II.** (* 1137, † po 1192) bol moravské údelné a české knieža (v r. 11911192). 

Najmladší syn Soběslava I. a Adléty Uhorskej strávil značnú časť života vo vyhnanstve. Až keď sa jeho brat Soběslav II. stal českým kniežaťom, dostal ako údel brnianske a neskôr i olomoucké kniežatstvo. 

Po vypudení Soběslava v roku 1178 utiekol do Uhorska. Vrátil sa až o šesť rokov a pokúsil sa získať kniežací stolec proti synovi Vladislava II. Bedřichovi. V jeho snažení ho podporovala i česká šľachta nespokojná s Bedřichovou vládou. Nepodarilo sa mu dobyť Pražský hrad a Bedřich ho s pomocou nemeckých kniežat porazil a prinútil k poslušnosti. Na jeseň roku 1191 po Bedřichovej smrti sa dočkal kniežacieho titulu, z ktorého sa však netešil dlho. Cisár Henrich VI. ho už v nasledujúcom roku z kniežacieho stolca zosadil a kniežatstvo udelil bratancovmu synovi Přemyslovi Otakarovi I. 

Václav skončil vo väzení v Meissensku. Odvtedy o ňom nie sú záznamy. Rovnako nie sú k dispozícii údaje o jeho prípadnej manželke či deťoch.

## Genealógia

## Panovnícke pomery

Kategória:Narodenia v 1137
Kategória:Úmrtia v 12. storočí
Kategória:Přemyslovci
Kategória:Vládcovia Česka
Konrád I. (Čechy)

**Konrád I. Brniansky** (* okolo 1035, † 6. september 1092, Praha) bolo brnianske (v r. 10541055) a znojemské (v r. 10611092) údelné knieža a české knieža (v r. 1092) z rodu Přemyslovcov. 
 

Tretí syn kniežaťa Břetislava I. a Judity sa v r. 1054 stal údelným brnianskym kniežaťom. Keď sa znepriatelili jeho bratia Vratislav a knieža Spytihněv, pridal sa Konrád na stranu olomouckého údelníka Vratislava. Spytihněv však v spore zvíťazil a zbavil Konráda jeho údelu. Na Moravu sa mohol vrátiť až po Spytihněvovej smrti (r. 1061), kedy od Vratislava dostal Znojemsko. Vytvoril tu stabilný základ přemyslovskej moci pre ďalšie generácie. 

Aj medzi ním a novým kniežaťom Vratislavom dochádzalo k sporom. Spory medzi bratmi urovnala až Konrádova manželka Wirpirka. Po smrti brata, teraz už českého kráľa Vratislava II., sa 22.1.1092 Konrád stal na osem mesiacov českým kniežaťom.

## Rodinné pomery

S manželkou Wirpirkou (*?, †?), dcérou Fridricha I. z Tenglingu mal dvoch synov:
* Oldřich (*?, † 27.3.1113), neskoršie brnianske a znojemské údelné knieža
* Litolt (*?, † 15.3.1112), znojemské údelné knieža.

## Iné projekty

Kategória:Narodenia v 11. storočí
Kategória:Úmrtia v 1092
Kategória:Přemyslovci
Kategória:Vládcovia Česka
Kategória:Pochovaní v Prahe
Salamandrovité

[náhľad|Mlok z čeľade salamandrovité ([Mlok zelenavý (*Notophthalmus viridescens*))]]
**Salamandrovité**  alebo **mlokovité** (lat. *Salamandridae*) je čeľaď chvostnatých obojživelníkov. Rody, ktoré do nej patria, majú slovenské rodové meno jednak **mlok**, jednak **salamandra** (prípadne **salamander**) a jeden rod prípadne taricha (pozri nižšie).

Táto veľká čeľaď severnej pologule zahrnuje mnoho rodov, druhov a poddruhov.

## Vzhľad
Tieto živočíchy majú typický vzhľad chvostnatých obojživelníkov. Pozemné druhy (po slovensky spravidla nazývané salamandra - pozri nižšie) majú guľatý chvost (napr. druhy z rodu  *Salamandra*), kým druhy, ktoré niekoľko mesiacov roka trávia vo vode (po slovensky spravidla nazývané mlok - pozri nižšie), majú po stranách sploštenú chvostovú plutvu (napr. druhy z rodu *Triturus*). Koža môže byť drsná aj hladká, nikdy však nie je slizká. Mloky majú pľúca.

## Systematika
### Podčeľade
Čeľaď sa v závislosti od autora v súčasnosti obyčajne delí buď na podčeľade Salamandrinae, Salamandrininae a Pleurodelinae, alebo sa delí na podčeľade Salamandrinae a Molginae (vrátane rodu Salamandrina) 

### Slovenské rodové mená
1. Slovenské rodové meno všetkých rodov z podčeľade Pleurodelinae  (resp. v inom systéme: z podčeľade Molginae okrem rodu Salamandrina) - ale novšie okrem rodov Pleurodeles a Taricha a niekedy aj okrem rodu Tylototriton - znie **mlok**. Slovenský názov mlok pravdepodobne vyplýva z toho, že uvedené rody (vrátane Pleurodeles, Taricha a Tylototriton) sa v dávnejšej minulosti často klasifikovali ako jeden rod, ktorý sa latinsky nazýval Triturus (v najširšom zmysle) alebo Molge. Dnešný rod Triturus (po slovensky mlok) je oveľa menší než v minulosti (pozri Triturus).

2. Rod Taricha sa staršie po slovensky volal mlok, novšie sa volá taricha.

3. Slovenské meno všetkých ostatných rodov čeľade, t.j. rodov z podčeľadí Salamandrinae a Salamandrininae (resp. v inom systéme: z podčeľade Salamandrinae a rodu Salamandrina) plus prípadne aj z rodov Tylototriton a Pleurodeles, znie **salamandra** (skôr staršie aj **salamander** ).

Pozor na zámenu s češtinou, pretože mlok v češtine = salamandra v slovenčine a čolek v češtine = mlok v slovenčine.

Zdroje k tejto podkapitole:

### Druhy na Slovensku
Na Slovensku sa z tejto čeľade vyskytujú druhy:
*salamandra škvrnitá (*Salamandra salamandra*)
*mlok hrebenatý/mlok veľký (*Triturus cristatus*) 
*mlok dunajský (*Triturus dobrogicus*) - staršie zaraďovaný ako poddruh mloka hrebenatého
*mlok dravý (*Triturus carniflex*)- staršie zaraďovaný ako poddruh mloka hrebenatého
*mlok bodkovaný/mlok obyčajný/mlok močiarny (*Lissotriton vulgaris*/*Triturus vulgaris*)
*mlok karpatský (*Lissotriton montandoni*/*Triturus montandoni*)
*mlok horský/mlok vrchovský (*Ichthyosaura alpestris*/*Mesotriton alpestris*/*Triturus alpestris*)

## Zdroje

## Iné projekty


Kategória:Mlokotvaré
Juraj Andričík

PhDr. **Juraj Andričík** (* 28. apríl 1937, Bežovce† 29. január 2017, Košice) bol slovenský básnik, prekladateľ a rozhlasový redaktor. Otec literárneho vedca, prekladateľa a vysokoškolského pedagóga Mariána Andričíka.

Absolvoval Vysokú školu ruského jazyka a literatúry v Prahe (19561960). Pracoval ako pedagóg na stredných školách v Sobranciach a Humennom. V rokoch 19781983 bol v slobodnom povolaní a venoval sa umeleckému prekladu. Potom, až do odchodu do dôchodku (2002), pracoval v Literárno-dramatickej redakcii Slovenského rozhlasu v Košiciach ako redaktor.

Je pochovaný na Verejnom cintoríne v Košiciach.

## Básnické dielo
* *Vstupovanie na zem* (1970)
* *Neznelé spoluhlásky* (1973)
* *Hryzoviská* (1985)

## Prózy pre deti
* *Plamienok* (1976)
* *Cesta za slnkom* (1986) 

## Preklady
Prekladal poéziu, prózu a odbornú literatúru z ruštiny, bieloruštiny, ukrajinčiny a poľštiny.

## Referencie


Kategória:Slovenskí spisovatelia
Kategória:Slovenskí prekladatelia
Kategória:Slovenskí pedagógovia
Kategória:Slovenskí rozhlasoví redaktori
Kategória:Osobnosti z Bežoviec
Severný prieliv

thumb|320px|right|Reliéfna mapa Írskeho mora so Severným prielivom
**Severný prieliv** (angl. *North Channel*, ír. a škót. *Sruth na Maoile*) je prieliv v severnej časti Atlantického oceánu. Spája Írske more na juhovýchode s Hebridským morom na severozápade. Zároveň oddeľuje ostrovy Írsko a Británia, z administratívneho hľadiska vytvára hranicu medzi Škótskom na východe a Severným Írskom na západe.

Najužšie miesto prielivu sa označuje ako *Straits of Moyle* a spája mysy Fair Head v Severnom Írsku (grófstvo Antrim) a Mull of Kintyre v Škótsku (polostrov Kintyre v Argyll and Bute).

Prieliv začína severozápadne od ostrova Man, medzi škótskym mysom Mull of Galloway a polostrovom Ards Penninsula v Severnom Írsku a prebieha v smere juhovýchod - severozápad. Do Hebridské mora vyúsťuje približne na spojnici škótskeho ostrova Islay a polostrova Inishowen.

Súčasťou prielivu je hlboký záliv Firth of Clyde na škótskej a záliv Belfast Lough na severoírskej strane. Na pobreží prielivu ležia prístavné mestá Belfast, Bangor, Carrickfergus, Larne, Port Ellen, Campbeltown a Stranraer.

## Iné projekty

Kategória:Morské prielivy a úžiny
Kategória:Prielivy v Severnom Írsku
Kategória:Prielivy v Škótsku
Kategória:Írske more
Evanjelický kostol v Bardejove

**Evanjelický kostol cirkvi augsburského vyznania** je klasicistický kostol v Bardejove. Bol postavený v rokoch 17981808 na ulici Dlhý rad. Chrám je vybavený neogotickým interiérom z 2. polovice 19. storočia. 
Bol postavený podľa podmienok tolerančného patentu Jozefa II., ktorý umožňoval protestantom postaviť si chrám, tam kde bolo 500 ľudí alebo 100 rodín.

## Budova kostola
Stavba je postavená na základoch, ktoré tvoria dubové koly vbyté do štrkového podložia. V zmysle tolerančného patentu bol postavený za severnou hradbou mesta. Je to jednoloďová klasicistická stavba obdĺžnikového tvaru s polkruhovým oltárnym uzáverom. Vo východnej časti kostola pod oltárom je krypta. Nad vstupom do kostola je chronogramom „Čo šťastní kresťania tu pokľaknúc zakladajú, to požehnaj Ty sám Svätý Bože“ s dátumom. V západnej časti je umiestnená ihlanová veža.

## Interiér
Interiér kostola je neogotictý, pochádzajúci z 2. polovice 19. storočia. Strop je tvorený zaklenutými pruskými klenbami. V západnej, vstupovej časti sa nachádza vstavaný organový chór.

## História
Počiatky Evanjelického cirkevného zboru siahajú do začiatkov Reformácie a sú spojené s osobnosťami ako Leonard Stöckel (1510 – 1560), ktorého nazývali aj *Učiteľ Uhorska* a Bardejov bol nazývany *Uhorským [[Lutherstadt Wittenberg|Wittenberg]]om*. Ďalšou osobnosťou tohoto obdobia bol Michal Radašin, ktorý bol oddaným hlásateľom reformácie, prvým reformovaným kňazom v Bardejove a od roku 1546 prvým superintendentom Pentapolitany. V tom čase bol evanjelický cirkevný zbor zviazaný s Bazilikou sv. Egídia. Prešiel úskaliami okolo Oratória, až nakoniec 25. septembra 1808 bol vysvätený súčasný chrám.

## Referencie

## Iné projekty

## Externé odkazy
* Evanjelický kostol na www.nasbardejov.sk 
* KRIVOŠOVÁ, J. – RÚFUS, M. – TESÁK, M.: Evanjelické kostoly na Slovensku, Tranoscius, Bratislava 2000

Kategória:Kostoly v Bardejove
Bardejov
Kategória:Architektúra z 1808
Evanjelický
Heliopauza

**Heliopauza** je okraj heliosféry, teda zóna,
v ktorej už tlak častíc slnečného vetra prestáva odolávať tlaku galaktického vetra. Je to teda hraničná oblasť medzi heliosférou a medzihviezdnym priestorom a svojim spôsobom "koniec" slnečnej sústavy, pretože za heliopauzou sa už začína medzihviezdne prostredie.

Tvar heliopauzy je kvapkovitý. Jej najbližší okraj leží vo vzdialenosti 90 až 100 AU smerom do súhvezdia Strelec. Na opačnej strane oblohy, smerom do súhvezdí Perzeus a Kasiopeja je heliosféra pretiahnutá do dlhého chvosta.

Kategória:Slnečná sústava
Ernest Chausson

**Ernest Chausson** (* 20. január 1855, Paríž – † 10. jún 1899, Limay) bol popredný francúzsky hudobný skladateľ éry romantizmu.

## Život a dielo
Narodil sa v roku 1855 do bohatej rodiny. Jeho otec mu platil súkromného učiteľa. Najprv bol predurčený na právnickú dráhu, ale nakoniec práva opustil a začal súkromne študovať u skladateľa Césara Francka.

V jeho orchestrálnych dielach je cítiť veľký vplyv svojho učiteľa, Francka, ale aj iných veľkých skladateľov, napr. Richarda Wagnera, ktorého opery ovplyvnili niekoľko významných skladateľov svojej doby. Medzi Chaussonove najvýznamnejšie diela patrí aj jeho jediná opera *Le Roi Arthus* (1886 – 95), ktorá spracováva tému lásky na dvore kráľa Artuša. Jeho dielo obsahuje ťažké chromatické harmónie, ohromujúcu orchestráciu a aj veľkú individuálnu krásu. Dodnes nesmrteľné sú aj jeho diela pre orchester medzi ktoré patrí hlavne *Poème de l'amour et de la mer* z roku 1882. Nádhernú hudbu nájdeme aj v jeho symfónii a komornej hudbe.

Bol šťastne ženatý, mal päť detí a poznal sa s niekoľkými významnými osobnosťami svojej doby, napr. s Claudom Debussy, Henrim Duparcom, Gabrielom Fauréom alebo s Isaacom Albénizom. Jeho život však nemal dlhé trvanie. 

Zomrel 10. júna roku 1899 po tragickej nehode na bicykli pričom na mieste zomrel.

## Iné projekty

Kategória:Francúzski hudobní skladatelia
Kategória:Osobnosti pochované na Père-Lachaise
Kategória:Osobnosti z Paríža
Ken Doherty

**Ken Doherty** (* 17. september 1969, Ranelagh) je profesionálny hráč snookeru, komentátor a moderátor v rádiu. 

Ako prvý vyhral amatérske aj profesionálne majstrovstvá sveta a momentálne to dokázal iba on a Stuart Bingham. Profesionálnym hráčom sa stal v roku 1990. V roku 1998 ho Ronnie O’Sullivan porazil vo finále *Irish Masters*, ale Ronnie neprešiel protidrogovým testom a titul pripadol Dohertymu.

## Úspechy

Má na konte 6 víťazstiev v bodovaných turnajoch:

* 1993 a 2001 vyhral *Regal Welsh*
* 1997 vyhral majstrovstvá sveta
* 2000 vyhral *Rothmans Grand Prix*
* 2001 vyhral *Thailand Masters*
* 2006 vyhral *Malta Cup*

Na turnajoch zatiaľ vyhral cez 3&nbsp;milióny&nbsp;£. Jeho najvyšší break je 147, ktorý sa mu podaril na Paul Hunter Classic v roku 2012.

Kategória:Írski snookeristi
Noviciát

náhľad|Novicka Sestier krížovej roty v Seville (vľavo) je od rehoľníčky odlíšená bielym závojom.
**Noviciát** (z lat. *novitiatum*) je obdobie, počas ktorého čakatelia na vstup do katolíckeho rehoľného alebo mníšskeho spoločenstva žijú spoločne s rehoľníkmi alebo mníchmi. Takáto osoba sa nazýva novic, resp. novicka. Noviciátu predchádza postulát.

## Náplň noviciátu
Noviciát sa začína tzv. *obliečkou*, teda obradom, počas ktorého kandidát prijíma rehoľný alebo mníšsky habit. Kandidáti sa počas noviciátu pripravujú na skladanie rehoľných alebo mníšskych sľubov, skúšajú bežný život v spoločenstve a majú možnosť zvážiť, či si do neho skutočne želajú vstúpiť. Zároveň rehoľné alebo mníšske spoločenstvo posudzuje, či kandidát spĺňa predpoklady a podmienky na trvalé zaradenie do komunity. Novic nemá rozhodovaciu právomoc ako ostatní rehoľníci alebo mnísi. Často býva oslobodený od niektorých povinností bežného rehoľníka či mnícha, aby sa mohol viac venovať modlitbe a štúdiu.

Dĺžka noviciátu sa u rôznych spoločenstiev líši, obvykle trvá rok. Avšak napríklad u jezuitov ide o dva roky a u benediktínov na Sampore rok a pol. Sprevádzanie novica počas noviciátu má na starosti novicmajster. 

Podobné koncepcie existujú aj u iných mníšskych radov, napríklad buddhistických. Pokiaľ novici žijú či trávia časť dňa v špeciálnom dome či časti kláštora, poprípade pokiaľ sa novici zaučujú len v určitom kláštore, nazýva sa dotyčná budova (kláštor) tiež noviciát.

## Referencie


## Pozri aj
* Postulát
* Kláštor

Kategória:Katolícka cirkev
Kategória:Zasvätený život
Operation Body Count

***Operation Body Count*** je 3D akčná počítačová hra vyvinutá a vydaná spoločnosťou Capstone Software v roku 1994. Hra používa modifikovaný herný engine Wolfenstein 3D.

## Herné módy
Hráčovi je umožnené ešte pred samotným spustením misie vybrať si z nasledovných herných módov:
* **Level 1**: Najlahšia obťažnosť, určená pre začiatočíkov. Hra obsahuje minimálny počet nepriateľov, ktorí spôsobujú hračovej postave minimálne poškodenie.
* **Level 2**: Normálna obťažnosť.
* **Level 3**: Vysoká obťažnosť. Nepriateľia sú početnejší, odolnejší a ich zbrane spôsobujú hráčovej postave väčšie zranenia.
* **N**: Hra po sieti (Deathmatch).
* **T**: Tímová hra. Ide o podobný herný režim ako *Deathmatch*, zahŕňajúci do hry prvky tímovej hry.
* **M**: Hra cez Modem.

## Zbrane
V hre sa nachádza celkovo 5 zbraní:

# Brokovnica: Základná zbraň v hre, ktorá je hráčovej postave pridelená na začiatku prvej misií. Nespotrebováva žiadnu muníciu.
# Uzi 9MM: Zbraň, ktorú hráčova postava obdrží spoločne s brokovnicou hneď od začiatku hry. Vyniká vysokou kadenciou, ale je značne nepresná a spotrebuváva veľké množstvo munície.
# Galil: Automatická puška.
# Plameňomet: Jedna z najefektívnejších zbraní v hre.
# Granátomet: Granátomet vystreľúci projektily po parabolickej dráhe letu predstavuje najsilnejšiu zbraň v hre.

## Externé odkazy
* Operation Body Count na Mobygames 
* Operation Body Count na Gamefaqs 

Kategória:First-person shooter
Kategória:Akčné počítačové hry a videohry
Kategória:Počítačové hry
Kategória:Počítačové hry z 1994
Kategória:Hry pre DOS
Kánún

náhľad|79-tónový turecký kánún
**Kánún** (iné názvy: **kanon**, **kánun**; ; tur. *kanun*; gr. / – *kanon*/*kanonáki*&thinsp;) je brnkací strunový hudobný nástroj. Vyvinul sa pravdepodobne zo staroegyptskej harfy, ale na rozdiel od nej má struny rovnobežné s ozvučnicou. Používa sa na Blízkom východe, v Iráne, Turecku,  Azerbajdžansku, Arménsku, Grécku alebo Albánsku.

## Referencie


## Iné projekty
 

Kategória:Strunové nástroje
Kategória:Arabské hudobné nástroje
Kategória:Turecké hudobné nástroje
Kategória:Azerbajdžanské hudobné nástroje
Mlokovité

**Mlokovité** môže byť:
*novšie: iný názov čeľade salamandrovité 
*staršie niekedy: slovenský názov čeľade Pleurodelidae (išlo o čeľaď tvorenú tým, čo sa dnes klasifikuje ako podčeľaď Pleurodelinae z čeľade salamandrovité) , pozri pod salamandrovité

## Zdroje
Donegalský záliv

thumb|Poloha zálivu v rámci Írska
**Donegalský záliv** (slovenský normovaný názov; , ) je záliv v severovýchodnej časti Atlantického oceánu. Nachádza sa na severozápadnom pobreží Írska a je najväčším írskym zálivom. Na severe, východe a juhovýchode ho ohraničuje pevnina grófstva Donegal, na krátkom úseku na juhovýchode grófstva Leitrim a na juhu grófstva Sligo. Na západe je otvorený a približne v línii Roskeeragh Point - Carrigan Head sa spája s vodami Atlantiku. Na severnom pobreží sú jeho súčasťou zátoky Fintragh Bay, Inver Bay a McSwynes Bay. Na juhovýchodnom pobreží sa nachádza hlboký estuár rieky Erne.

V zálive ležia ostrovy Isle of St. Ernan, Belle's Isle, Rotten Island, v ústí zálivu sa nachádza ostrov Inishmurray. 
Do zálivu ústia rieky Eany Water, Eske, Erne, Drowes a Duff. Na jeho pobreží ležia mestá Ballyshannon, Bundoran, Coolmore, Donegal, Killybegs, Mountcharles, Mullaghmore, Rossnowlagh a Tullaghan.

Na pobreží Donegalského zálivu sa vypína najvyšší morský klif v Európe, 601 m vysoký Slieve League. Pláže zálivu sú zároveň najlepším miestom v Írsku vhodným na surfovanie.

## Referencie

## Iné projekty

Kategória:Zálivy v Írsku
Kategória:Zálivy Atlantického oceánu
Sultanát

**Sultanát** môže byť:
*vláda sultána, pozri sultán
*štát spravovaný sultánom (v súčasnosti Omán, Brunej a Malajzia), pozri sultán
Dublinský záliv

thumb|Poloha Dublinského zálivu v rámci Írska
**Dublinský záliv** (, ) je záliv v severovýchodnej časti Atlantického oceánu. Leží na východnom pobreží Írska a má polkruhovitý tvar. Na západe ho obklopuje pevnina grófstva Dublin, na východe sa spája s Írskym morom. Na severe začína mysom, na ktorom stojí maják Baily Lighthouse, na juhu siaha k ostrovu Dalkey Island.

V zálive leží jediný ostrov - North Bull Island, ktorý je od pevniny oddelený úzkym a plytkým prielivom a v čase odlivu je spojený s pevninou. Do zálivu ústia rieky Liffey, Santry a Tolka. Celé pobrežie zálivu obklopuje zastavané územie Dublinu. Na pobreží zálivu sa nachádza viacero pláží: Sutton Strand, Sandymount Strand, Merrion Strand. Súčasťou zálivu sú Dublinský prístav, prístav v Dún Laoghaire a Bullock Harbour a malý záliv Scotsman's Bay na južnom pobreží.

## Iné projekty

Kategória:Zálivy v Írsku
Kategória:Zálivy Atlantického oceánu
Preľudnenie

**Preľudnenie** je prílišná "nadmerná" hustota zaľudnenia. Nie je dôležité, koľko obyvateľov pripadá na štvorcový kilometer, ale počet ľudí, ktorých môže územie vyživiť. Závisí to predovšetkým od hospodárskej vyspelosti štátu.

## Pozri aj
* Teória demografickej revolúcie

Kategória:Demografia
Frenológia

**Frenológia** je (z dnešného pohľadu nevedecká) teória o súvislosti medzi tvarom mozgovne (a tým aj lebky a čŕt tváre) a psychickými vlastnosťami človeka. Rozšírená bola najmä na konci 18. a začiatku 19. storočia. O jej rozšírenie sa vtedy zaslúžil F. J. Gall (* 1758 - † 1828).

Kategória:Pseudoveda
Kategória:Zastarané teórie
Jadrové krmivo

**Jadrové krmivá** sú krmivá, ktoré obsahujú mnoho živín. Patria sem najmä *zrniny* - kŕmna pšenica, kŕmny jačmeň, ovos siaty, kukurica siata a iné, z ktorých sa vyrábajú kŕmne zmesi (šrot).

Kategória:Poľnohospodárstvo
Herbicíd

**Herbicíd** (z latinského *herba* – rastlina a gréckeho *cidó* – ničím) je chemická látka používaná na ničenie buriny. Patrí medzi pesticídy (látky ničiace organizmy). Väčšinou sa vstrebávajú cez listy a rozvádzajú sa do stopiek a koreňov. Zasiahnuté buriny zastavujú svoj rast a vývin.


Kategória:Botanika
Antropogénny reliéf

**Antropogénny reliéf** sú tvary zemského povrchu utvorené úmyselnou aj neúmyselnou činnosťou človeka, napr. vyrovnané alebo terasovito upravené poľnohospodárske plochy, regulované korytá riek, násypy dopravných ciest, hrádze, odvaly, haldy.

Kategória:Geomorfológia
Kaolín

**Kaolín** je biela alebo svetlo sfarbená nespevnená usadená hornina, ktorá vznikla väčšinou rozkladom hornín bohatých na živec. Hlavnou zložkou je ílovitý minerál kaolinit - Si2Al2O5(OH4), ktorý tvorí až 80% jej objemu. 

Výraz kaolín pochádza z čínštiny: 高岭土 (Gāolǐng tǔ; Kau-ling tchu) znamená „hlina z Vysokého masívu“  a je odvodený z mena významného náleziska Kao-lin („Vysoký masív resp. horský chrbát, prípadne kopec“) pri meste Ťing-te v čínskej provincii Ťiang-si.

## Vznik
Kaolinické íly vznikajú viacerými spôsobmi. Najdôležitejší proces je kaolinizácia - proces zvetrávania hornín bohatých na živce (najmä draselné ortoklasy). Medzi takéto horniny patria najmä granitoidy, ortoruly a arkózy. Dôležitým faktorom vzniku je teplé a vlhké podnebie a kyslosť prostredia . Niekedy vznikajú hydrotermálnou premenou podobných hornín. Môžu tiež vznikať preplavením lateritov bohatých na kaolinit v sladkovodnom prostredí a ich následnou sedimentáciou v terénnych depresiách. Môžu obsahovať prachovú alebo piesčitú prímes.

## Vlastnosti
V surovom stave aj po vypálení má bielu farbu. Je žiaruvzdorný, mäkký, plastický, najmä pri styku s vodou. Na rozdiel od iných ílových minerálov nemá dobré sorpčné vlastnosti. Pre priemyselné použitie sa zväčša upravuje plavením, čím sa dosahuje vyšší obsah kaolinitu.

## Použitie
Kaolín je základná surovina pri výrobe porcelánu, keramiky, obkladačiek a žiaruvzdorných materiálov. Používa sa aj pri výrobe papiera a ako plnidlo v chemickom priemysle. Rozpustený vo vode sa môže používať ako náterová hmota. 

## Výskyt
Hlavným producentom kaolínu je USA (štát Georgia), medzi ďalších tradičných producentov patrí Uzbekistan, Južná Kórea, Spojené kráľovstvo, Brazília, Ukrajina a Česko, ktoré patrí medzi najväčších ťažiarov kaolínu na svete. Český kaolín sa ťaží v oblasti Karlovych Varov, Plzne a na južnej Morave.

Kaolín sa na Slovensku vyskytuje v tzv. poltárskej formácii v Lučenskej a Žiarskej kotline. V oblasti Poltára a Rudníka sa aj ťaží.

## Referencie


## Iné projekty
.

Kategória:Usadené horniny
Kategória:Nerudy
Kategória:Keramika
Kategória:Potravinárske aditíva
Kategória:ATC A07BC – Iné črevné adsorbenty
Celina

**Celina** môže byť:
* (najmä v bývalom Sovietskom zväze) neobrábaná, ladom ležiaca, panenská pôda
* pôda pod oráčinou, ktorej sa už nedotýka pluh 
* súvislá, nedotknutá vec (napr. sneh, ľad)
* v baníctve: neporušená časť ložísk
* vo filatelii: úradne vydaná cenina s vytlačenou známkou, napr. korešpondenčný lístok, pozri celina (pošta)
Heinrich Schwarz

**Heinrich Schwarz** (* 14. jún 1906, Mníchov, Nemecká ríša  – † popravený 20. marec 1947, Sandweier, dnes Baden-Baden, Nemecko) bol veliteľ koncentračného tábora Auschwitz III (Monowitz) v rokoch 1943-1945. Člen NSDAP (č. 786871) a  SS (č. 19691).

## Životopis
Vyučil sa za tlačiara, po vypuknutí 2. svetovej vojny nastúpil k Waffen-SS a bol pridelený do služby v koncentračnom tábore Mauthausen-Gusen. V novembri 1941 bol prevelený do koncentračného tábora Auschwitz-Birkenau, kde viedol oddelenie pracovného nasadenia väzňov. Od 18. augusta do 11. novembra 1943 bol vedúcim tábora Auschwitz I. Po rozdelení tábora bol vymenovaný za veliteľa Auschwitz III až do jeho evakuácie v januári 1945. Potom pôsobil ako veliteľ koncentračného tábora Natzweiler-Struthof. Po vojne ho francúzsky vojnový tribunál odsúdil k trestu smrti a bol popravený.

Kategória:Narodenia v 1906
Kategória:Úmrtia v 1947
Kategória:Nacisti
Kategória:Nemecké osobnosti druhej svetovej vojny
Kategória:Organizátori holokaustu
Kategória:Odsúdení na trest smrti
Kategória:Vojnoví zločinci
Menič

**Menič** môže byť:
*technické zariadenie na premenu elektrickej energie jednej prúdovej sústavy na elektrickú energiu inej prúdovej sústavy (zmena druhu napätia z jednosmerného na striedavé, zmena veľkosti jednosmerného napätia, resp. zmena frekvencie napätia (striedač, konvertor, frekvenčný menič, invertor), pozri menič (premena prúdovej sústavy)
*zariadnie na zmenu frekvenčného pásma TV signálu TV menič
*skrátene polovodičový menič energie
*skrátene elektroakustický menič 
*skrátene menič diskov (prídavné zariadenie k audiozariadeniu umožňujúce vložiť viacero CD (CD/DVD charger))   
*zariadenie na zmenu prevodov reťaze bicykla, pozri menič (bicykel)
*skrátene hydrodynamický menič výkonu
*variátor (prevod s plynulou reguláciou otáčok)
LET Kunovice

**Let Kunovice** (Kunovice sú mesto) je český (pôvodne česko-slovenský) civilný výrobca lietadiel. Najúspešnejší bol s výrobou L-410 Turbolet.

V roku 1936 začala letecká fabrika na výrobu lietadiel svoju prevádzku ako časť priemyselného koncernu Škodovy závody. Pred a počas druhej svetovej vojny vyvíjajúca sa továreň ponúkala iba služby opráv lietadiel. Po skončení vojny bola továreň scentralizovaná štátom a v rokoch 1950-53 bola postavená nová továreň. V rokoch 1957-1967 sa premenovala na Strojírny první pětiletky a v roku 1967 sa znova premenovala na Let. Vyrábali sa tu viaceúčelové letúny Aero Ae 45 a Aero Ae 145 a v licencii od roku 1953 sovietske cvičné letúny Jakovlev Jak-11 (pod označením C-11, cvičný typ pod označením C-11U). 
V roku 1957 spoločnosť začala vyvíjať slávne ľahké úžitkové lietadlo L-200 Morava a štyri roky po tom Z-37 Čmelák, lietadlo pre poľnohospodárske účely, kde obe lietadlá priniesli so sebou veľký komerčný úspech. Po čase LET tiež začal vyrábať ľahké výcvikové lietadlo L-29.

 
Niekoľko rokov firma vyvíjala a vyrábala i mnoho typov klzákov - Zlín Z 22, Z 124 Galanka, LF 109 Pionýr, Z 425 Šohaj. A taktiež i slávne Blaníky - L-13, L-23 a L-33.

Počas 60. rokov tu bol vyvinutý 19-miestny turbovrtuľový letún - L-410 Turbolet, ktorý sa doposiaľ vyrába. Tento typ prešiel mnohými vylepšeniami a modernizáciami; L-410 UVP-E20 a L 420 sú samostatne certifikované úradmi EASA a FAA.

## Iné projekty

Kategória:LET